OpenLLM-France/wikimedia huggingface dataset:
# Bhojavadar

Bhojavadar fou un estat tributari protegit a l'agència de Kathiawar, presidència de Bombai, format per un únic poble; el principat tenia una població total de 749 habitants el 1901. Pagava tribut al Gaikwar de Baroda i al nawab de Junagarh.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908. , article Kathiawar
# Blå ögon

Blå ögon —literalment en català, ulls blaus— és una sèrie de televisió sueca produïda per la cadena estatal Sveriges Television i Strix Drama, i distribuïda per la mateixa SVT per a televisió i per Nordisk Film/TV per a suports DVD i Blu-ray. Es va estrenar el 30 de novembre de 2014 al canal SVT1.
Es tracta d'un thriller polític que consta de deu episodis. La sèrie ha estat duta diverses vegades davant la Junta de Revisió amb l'argument que el partit xenòfob Partit per la Seguretat s'assembla massa al partit Demòcrates Suecs.

## Argument

En plena campanya electoral, Sara Farzin, cap de personal del ministre de Justícia desapareix de cop i volta sense deixar rastre. Elin Hammar accepta el seu càrrec com a substituta i comença una investigació pel seu compte al trobar-se amb fets estranys que intenten amagar-ne la desaparició. Mentrestant el panorama polític suec sembla estar canviant, el partit de la Coalició Nacional, en el govern, té dificultats per connectar amb l'electorat mentre que el xenòfob Partit per la Seguretat està agafant força empenta. En aquest escenari apareix un grup extremista anomenat Veritas responsable d'un seguit d'assassinats dels que creu que són ciutadans suecs indesitjables.

## Repartiment
### Principal

* Louise Peterhoff com a Elin Hammar, cap de personal del Ministre de Justícia.
* Linus Wahlgren com a Max Åhman
* Sven Nordin com a Gunnar Elvestad, ministre de Justícia.
* Daniel Larsson com a Ludwig Biehlers, cap de gabinet del Primer Ministre.
* Cecilia Frode coma Rebecka Lundström
* Niklas Hjulström com a Primer Ministre de Suècia.
* Kjell Wilhelmsen com a Olle Nordlöf, membre del Partit per la Seguretat.
* Anna Bjelkerud com a Annika Nilsson, membre del Partit per la Seguretat.
* Karin Franz Körlof com a Sofia Nilsson, filla d'Annika Nilsson
* David Lindström com a Simon Nilsson, fill d'Annika Nilsson
* Adam Lundgren com a Mattias Cedergren
* Erik Johansson com a Gustav Åkerlund
* Christopher Wagelin com a Henrik Granström
* Christoffer Nordenrot com a Niklas
* Filip Berg com a Kristoffer Palm, líder de la lliga juvenil del Partit per la Seguretat.
* Malgorzata Pieczynska com a Janina Hansson
* Mårten Klingberg com a Peter Westman, líder del Partit per la Seguretat.
* Shvan Aladin com a Shahryar Rostami

## Referències

* ↑ Moss, Stephen «Blue Eyes recap: episode one – the march of the far-right, Swedish-style» (en anglès). The Guardian, 25-03-2016 [Consulta: 11 gener 2017].
* ↑ Selåker, Johannes «SVT-serien "Blå ögon" frias efter SD-kritiken» (en suec). Expressen, 27-04-2015.
* ↑ Gani, Aisha «Blue Eyes – the terrifying TV show that tracks the rise of the far-right in Europe» (en anglès). The Guardian, 24-03-2016 [Consulta: 11 gener 2017].

## Enllaços externs

* Blå ögon a la STV (suec)
# Blasco Maça

Blasco Maça (?-?) va ser un cavaller aragonès. Els seus orígens familiars són desconeguts. Pertanyia al llinatge dels Maça i era parent de Pero Maça de Sangarrén. Es desconeixen també dades seves sobre matrimoni i descendents.
Recolzà l'abat Ferran d'Aragó conjuntament amb Ximeno Cornel I i Pero d'Ahones per forçaren la fi de la regència del comte Sanç d'Aragó cap al mes de setembre del 1218. Finada la regència, el rei Jaume I d'Aragó inicià el seu regnat de manera efectiva. Va participar en el Setge de Borriana el 1233.

## Bibliografia

* (castellà) Jerónimo Zurita: Anales de la Corona de Aragón (Ed. 1562-1580)
* (castellà) Enciclopedia Aragonesa: Linaje de los Maza
* «Blasco Maça». Gran Enciclopèdia Catalana. Barcelona: Grup Enciclopèdia Catalana.
# Brossa d'ahir

Brossa d'ahir és el primer disc del cantant rafelbunyoler Pep Laguarda, acompanyat pel grup Tapineria. Est àlbum, junt amb Humitat relativa de Remigi Palmero (1979) i Cambrers de Juli Bustamante (1981), forma part de l'anomenada «trilogia del pop mediterrani valencià», segons la crítica especialitzada.
El grup viatjà fins a Mallorca per a enregistrar les cançons a l'estudi casolà Banana Moon Observatory, a l'andana de ca Daevid Allen, que feu de productor i tocà el baix en un parell de cançons; Pau Riba apareix acreditat com a director artístic junt a Laguarda, i el germà d'aquell, Xavier Riba, toca el violí en "Milanta anys-llum blues"; també hi col·laboraren el guitarrista Joan Bibiloni Febrer i el bateria Tico Balanzà. La "Balada de l'àngel bru" està basada en el cant dels set diumenges de sant Josep de l'església de Rafelbunyol.
Descatalogat durant molts anys i considerat disc de culte, les còpies en vinil de la primera edició aplegaren a vendre's per més de tres-cents euros fins que l'any 2005 fon reeditat en disc compacte en dos edicions, una amb un altre disc d'extres i dos llibrets amb les lletres, la història i lloances d'altres artistes com Sara Montiel.

## Participants

Edicions :
| A. | Segell | | Referència |
| 1977 | Ocre | LP | BOL-003-B |
| 2005 | DiscMedi | CD | DM 899CD |
| 2008 | MANDRAX | LP | MX 806LP |
* Daevid Allen, en 2004
* Garri, l'any 2007
* Laguarda, 2013
* Pau Riba, 2007
* Daevid Allen: baix elèctric (1, 4), producció
* Joan Bibiloni: cors (2, 4)
* Garri Campanillo: percussió
* Saki Guillem: guitarra acústica, harmònica, llaüt, percussió
* Pep Laguarda: veu, guitarra, harmònica, percussió
* Joan Marí: guitarra solista, veus
* Pepe Milan: cors (2, 4)
* Pinet: bongos, veus
* Xavier Riba: glockenspiel, mandolina, violí, veus
* Pau Riba: guitarra elèctrica
* Viven: flauta, harmònica, planxes

## Referències

* ↑ «Pep Laguarda & Tapineria – Brossa D'Ahir». Discogs. [Consulta: 16 agost 2018].
* ↑ Àlex Milian «Els dos testaments de Pep Laguarda». El Temps, 10-08-2018 [Consulta: 29 agost 2018].
* ↑ Rafa García-Purriños. «Brossa d'Ahir» (en castellà). La Fonoteca, 27-04-2008. [Consulta: 18 agost 2018].
* ↑ Rafa Esteve-Casanova. «Brossa d' Ahir» (en castellà). Siglo XXI, 14-10-2005. [Consulta: 31 agost 2018].
* ↑ «Brossa D'ahir» (en anglés). Forced Exposure. [Consulta: 22 agost 2018].
* ↑ «Brossa D'ahir» (en anglés). Forced Exposure. [Consulta: 19 agost 2018].

## Enllaços externs

* Illa sonora Pep Laguarda & Tapineria - "Brossa d'ahir" (1977)
# Boiàrkino

Boiàrkino (en rus: Бояркино) és un poble de l'óblast d'Uliànovsk, a Rússia, que en el cens del 2010 tenia 242 habitants. Pertany al districte d'Inza.

## Referències

* ↑ «Энциклопедия Ульяновской области: Забалуйка».
# Bístons

Els bístons (en llatí bistones, en grec antic Βίστονες) eren un poble traci que ocupava el territori entre Abdera i Dicea, prop del llac Bistonis, segons Heròdot i Estrabó. Esteve de Bizanci diu que vivien fins al riu Nestos, però després van perdre molts territoris.
Encara existien com a poble en el temps en què els romans es van fer amos de Tràcia, tot i que els poetes, com per exemple Horaci, utilitzaven el nom de bístons per referir-se als tracis en general. La seva principal ciutat era Tirida. Les altres ciutats de la seva costa, Dicea, Ismaron, Parthenion, Phalesina i Maronea eren totes elles colònies gregues.
Els bístons tenien com a déus Ares segons Esteve de Bizanci, Dionís, segons Horaci i Atena segons Ovidi.

## Referències

* ↑ Smith, Willam (ed.). «Bistones». Dictionary of Greek and Roman Geography (1854). [Consulta: 20 gener 2021].
# Bony del Cumó

El Bony del Cumó és un indret del terme municipal de Conca de Dalt, a l'antic terme d'Hortoneda de la Conca, al Pallars Jussà, situat en territori de l'antiga caseria de Segan.
Està situat a la part nord-oriental del terme, al nord-est del Serrat de l'Era del Cumó, al sud de l'Obaga de Sacoberta i al costat de migdia de la Font del Cumó. És a llevant del Bony dels Clots i al nord-oest del Bony de Font de Macià.

## Enllaços externs

* Institut Cartogràfic de Catalunya; cal fer dos passos d'aproximació
# Bughà aix-Xarabí

Bughà aix-Xarabí (àrab: بغا الشرابي, Buḡā ax-Xarābī,‘Bughà el Coper’), també conegut com a as-Saghir (àrab: بغا الصغير, Buḡā aṣ-Ṣaḡīr, ‘Bughà el Jove’) fou un general d'origen turc que portà el títol d'amir al-muminín.
Va participar, durant el califat d'al-Mutawàkkil (847-861), en la repressió de la rebel·lió de l'Azerbaidjan. En sospitar que el califa volia disminuir la influència dels oficials turcs, va dirigir una conspiració que va assassinar el califa. Llavors, junt amb un altre oficial amb qui s'havia aliat, Wassif, va prendre el control efectiu del poder sota al-Múntassir (861-862) i al-Mustaín (862-866). Quan al-Mútazz (866-869) va pujar al tron va intentar desfer-se de Bughà, però no va aconseguir deposar-lo de les seves funcions fins que el 868 el va poder fer empresonar i executar.

## Bibliografia

Sourdel, Dominique. Le Vizirat Abbaside de 749 à 936 (132 à 224 de l'Hégire) (en francès). Damasc: Institut Français de Damas, 1959-1960.
# Buggiano

Buggiano és un municipi (comune) italià de la Província de Pistoia dins la Toscana que es troba a uns 45 km de Florència i a uns 15 km de Pistoia.

## Personalitats

* Vasco Ferretti (escriptor)

## Enllaços externs

* Buggiano - Lloc web oficial
# Bugia

«Bugia» té aquests significats:
* Bugia d'encesa, dispositiu d'encesa de motors
* Bugia (Algèria), ciutat al nord d'Algèria
* Bugia o espelma, font d'il·luminació format per un ble envoltat per una barra de combustible sòlid, normalment cera
* Bugia (unitat de mesura), unitat de mesura actualment en desús
* Província de Bugia
* Presa de Bugia
# Bonvillaret

Bonvillaret és un municipi francès situat al departament de la Savoia i a la regió d'Alvèrnia-Roine-Alps. L'any 2007 tenia 99 habitants.

## Demografia
### Població

El 2007 la població de fet de Bonvillaret era de 99 persones. Hi havia 48 famílies de les quals 20 eren unipersonals (10 homes vivint sols i 10 dones vivint soles), 14 parelles sense fills i 14 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 85 habitatges, 46 eren l'habitatge principal de la família, 24 eren segones residències i 15 estaven desocupats. 80 eren cases i 4 eren apartaments. Dels 46 habitatges principals, 38 estaven ocupats pels seus propietaris, 7 estaven llogats i ocupats pels llogaters i 1 estava cedit a títol gratuït; 2 tenien una cambra, 6 en tenien dues, 9 en tenien tres, 14 en tenien quatre i 14 en tenien cinc o més. 31 habitatges disposaven pel capbaix d'una plaça de pàrquing. A 16 habitatges hi havia un automòbil i a 25 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bonvillaret el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 4 | 75 a 79 | 8 |
| 4 | 70 a 74 | 0 |
| 8 | 65 a 69 | 4 |
| 0 | 60 a 64 | 0 |
| 12 | 55 a 59 | 4 |
| 4 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 0 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 61 persones, 44 eren actives i 17 eren inactives. De les 44 persones actives 44 estaven ocupades (25 homes i 19 dones) i 1 aturada (1 home). De les 17 persones inactives 10 estaven jubilades, 1 estava estudiant i 6 estaven classificades com a «altres inactius».

### Activitats econòmiques

Els 2 establiments que hi havia el 2007 eren d'empreses de construcció.
L'any 2000 a Bonvillaret hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Bonvillaret a l'INSEE.
* Évolution et structure de la population Fitxa amb el detall de dades de Bonvillaret a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Bouya Omar

Bouya Omar (en àrab بويا عمر, Būyā ʿUmar; en amazic ⴱⵓⵢⴰ ⵄⵓⵎⴰⵕ) és una comuna rural de la província d'El Kelâa des Sraghna, a la regió de Marràqueix-Safi, al Marroc. Segons el cens de 2014 tenia una població total de 14.154 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Lemmings

* Aquest article tracta sobre el videojoc. Vegeu-ne altres significats a «Lèmming».
Lemmings és un videojoc d'estratègia que ha tingut nombroses seqüeles i versions. La primera edició realitzada per la societat DMA Design va sortir el 1991.
Es tracta de guiar uns animalets antropoides cap a la sortida de cada nivell fent ús d'unes habilitats limitades (com saltar, blocar, construir ponts...). Està inspirat en la tendència popular que els lèmmings es suïciden en massa en situacions de perill. L'al·licient del joc és saber quan usar aquestes habilitats, ja que si no s'utilitzen bé els lemmings s'encaminaven cap al suïcidi col·lectiu. Si hi havia un barranc, el primer s'hi estimbava i els del darrere, tots en fila, també. No pensen per ells mateixos.
L'escriptor Roc Casagran i Casañas hi veu una bona metàfora per a descriure la situació de Catalunya: «Un país, el nostre, que es topa amb un barranc que es diu Espanya (o França) i com autòmats, sense pensar-s'hi, au vinga, avall que fa baixada.» L'autor britànic Tony Mott considera el joc com un dels 1001 jocs vídeo que s'ha de jugar abans de morir al seu llibre 1001: Video Games You Must Play Before You Die. Existeixen variacions per a diferent plataformes informàtiques i també en versió de programari lliure amb el nom Pingus.
Utilitzant el joc Lemmings com a metàfora, l'escriptor Jordi Dausà va escriure la novel·la Lèmmings (2018).

## Referències

* 1 2 Mott, Tony. «Lemmings». A: 1001: Video Games You Must Play Before You Die (en anglès). Londres: Hachtette UK, 2011, p. 960. ISBN 9781844037155.
* 1 2 Casagran i Casañas, Roc. «País de lèmmings», 10-03-2008. [Consulta: 7 desembre 2015].
* ↑ Tomas, Josep. «Pingus una versió lliure del Lemmings», 15-11-2013. Arxivat de l'original el 2013-11-20. [Consulta: 7 desembre 2015].
* ↑ Dausà i Mascort. Lèmmings. Llibres del Delicte, 2018. ISBN 9788494788925.
# Trabazos

Trabazos és un municipi de la província de Zamora, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 1102 | 1003 | 910 | 927 |
# Edifici Meridiana

L'Edifici Meridiana o Casa Meridiana és un edifici d'habitatges ubicat entre els números 312 bis i 320 de l'Avinguda Meridiana de la ciutat de Barcelona. És obra de l'arquitecte català Oriol Bohigas i conegut per ser una icona de la Barcelona del desarrollismo de la dècada de 1960. Va ser construït el 1966 i és una icona dels edificis on es va primar la funcionalitat per acollir a la migració que va rebre la ciutat durant aquella dècada.

## Referències

* ↑ Vall, Toni «Una avinguda de pas que és un pulmó de barris». Diari Ara, 30-08-2015, pàg. 6-7.

## Enllaços externs

* Guia temàtica Biblioteca ETSAB: Edifici d'habitatges. Oriol Bohigas
# Capella de Can Carreres

La Capella de Can Carreres és una obra de Bigues i Riells (Vallès Oriental) inclosa a l'Inventari del Patrimoni Arquitectònic de Catalunya.

## Descripció

Església rectangular de nau única i absis poligonal amb tres costats. Quatre trams de volta rebaixada de llunetes. La paret és pedra i l'exterior està arrebossada. La portada és quadrada i a l'arquitrau hi ha una petita motllura amb la data del 1817. A sobre de la portada hi ha un petit ull de bou. L'interior es troba pintat simulant altres materials, i amb alguns plafons pintats, en molt mal estat de conservació.

## Història

Aquesta església substituïda l'antiga església del castell de Montbui, abandonada des de principis del segle xviii. Els terrenys varen ser cedits pels propietaris de Can Carreres i va ser pagada pels barons, propietaris del castell, juntament amb els propietaris de Can Ribes i Can Viver. Ens parla un visitador del 18 de maig de 1887 (A.D.B.V.P. VOL.95, fol.-166).

## Referències

* 1 2 «Capella de Can Carreres». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 juny 2020].
# Ermita de Sant Roc d'Almenara

L'ermita de Sant Roque, a Almenara, comarca de la Plana Baixa, és un lloc de culte catòlic, situat al carrer Sant Roc número 20, catalogat com Bé immoble de rellevància local, segons la Disposició Addicional Cinquena de la Llei 5/2007, de 9 de febrer, de la Generalitat, de modificació de la Llei 4/1998, d'11 de juny, del Patrimoni Cultural Valencià (DOCV Núm. 5.449 / 13/02/2007); presentant com a codi d'identificació 12.06.011-005.
L'ermita és del segle xviii i presenta un aspecte extern molt senzill amb façana en xamfrà, que presenta una única porta d'accés, de llinda i rematada en frontó semicircular. Com a rematada a la façana s'alça un petit capcer que fa d'espadanya on se situa una sola campana. L'ermita està dedicada a Sant Roc, patró del poble.

## Referències

* ↑ Ermita San Roque. Conselleria d'Educació, Cultura i Esports Consulta 6 d'abril del 2017
* ↑ Ermitas Ayuntamiento de Almenara Arxivat 2017-04-07 a Wayback Machine. Consulta 6 d'abril del 2017
# Programa MFi

El programa MFi d'Apple Inc., que fa referència a "Made for iPhone/iPod/iPa ", és un programa de llicències per a desenvolupadors de perifèrics de maquinari i programari que funcionen amb l'iPod, l'iPad i l'iPhone d'Apple. El nom és una versió escurçada de la forma llarga Made for iPod, el programa original que finalment es va convertir en MFi.
El programa MFi cobreix diversos connectors de dispositius, com ara la presa d'auriculars, el connector de base original i el connector Lightning més recent, així com el suport d'AirPlay. Les empreses que s'uneixen al programa MFi i que passen les proves de certificació poden mostrar certs logotips relacionats amb MFi a l'embalatge dels seus productes, com ara la insígnia "Made for iPod".
El programa Made for iPod es va llançar a la Macworld Expo l'11 de gener de 2005, encara que alguns productes llançats just abans de l'anunci portaven l'etiqueta "Ready for iPod". En aquell moment es va informar que Apple cobraria una retallada del 10% per a tots els productes amb el logotip, i la premsa ho va descriure com un "impost". Els iPod utilitzen una presa d'auriculars estesa que permet entrades de control addicionals com ara ajustos de silenci i volum, i hi havia llicències disponibles per als productes que es connecten a la presa o al connector de la base.
Quan s'utilitza el connector de base, els dispositius poden controlar l'iPod mitjançant un protocol de sèrie senzill conegut com a Apple Accessory Protocol (AAP). Això utilitza un (normalment) un senyal de comunicacions de19.200 bits/s amb 8N1 per enviar paquets curts que contenen ordres com "prendre nota de veu" o "pujar el volum". Amb la introducció dels iPods de 3a generació, l'AAP també estava disponible per a la connexió dels auriculars. Aquests senyals són utilitzats per molts dispositius Made for iPod per permetre el control remot, inclosos els sistemes d'integració de cotxes.

## Referències

* ↑ «What is Apple MFI Certification?» (en anglès). https://paracable.com.+[Consulta: 17 febrer 2023].
* 1 2 Jeremy Horwitz, "Made for iPod central information hub" Arxivat 2020-10-20 a Wayback Machine., iLounge, 30 January 2005
* ↑ Peter Rojas, "Apple wants a 10% cut of all Made for iPod accessories", Engadget, 18 March 2005
* ↑ Ina Fried, "Apple seeks 'tax' on iPod accessories", cnet news, 16 March 2005
* ↑ "Apple Accessory Protocol"
# Programa New Frontiers

El programa New Frontiers és una sèrie de missions d'exploració espacial conduïdes per la NASA amb l'objectiu d'investigar diversos planetes del sistema solar, incloent Júpiter, Venus i el planeta nan Plutó.
La NASA encoratja a científics que facin propostes pel projecte. El programa està dissenyat per a missions de classe mitjana que no poden tenir èxit amb els costos i el temps d'una missió del programa Discovery, però que no són tan grans com les missions del programa Flagship.
Actualment, el programa té tres missions en curs:
* La sonda New Horizons, llançada el 2006, amb destí a un objecte del cinturó de Kuiper després de sobrevolar Plutó al 2015.
* La sonda Juno, llançada el 2011 i que va arribar a Júpiter al 2016.
* La sonda OSIRIS-REx, llançada el 2016 en direcció a l'asteroide (101955) Bennu per estudiar-lo del 2018 al 2021 i que retornarà a la Terra amb mostres del cometa al 2023.

## Futures missions

Al 2017 va començar la competició per ser la quarta missió del programa New Frontiers. La NASA seleccionarà diferents propostes per un estudi més exhaustiu al novembre de 2017, seleccionarà un guanyador al 2019 i llançarà la missió al 2024. El cost de desenvolupament de la missió ha de ser d'uns mil milions de dòlars.
Els objectius d'aquesta futura missió han d'estar englobats en un d'aquests temes:
* Retorn de mostres de la superfície d'un cometa.
* Retorn de mostres de la conca del pol sud-Aitken, a la Lluna.
* Móns oceànics (Tità o Encèlad).
* Sonda a Saturn.
* Una missió per sobrevolar dos o més asteroides troians.
* Una sonda d'aterratge a Venus.

## Enllaços externs

* Pàgina web del programa New Frontiers Arxivat 2012-01-19 a Wayback Machine.

## Referències

* ↑ «New Frontiers Program Official Website (June 2016)». National Aeronautics and Space Administration (NASA), 15-01-2016. Arxivat de l'original el 10 de juny 2016. [Consulta: 15 gener 2016].
* ↑ «Quart anunci de New Frontiers». NASA. Arxivat de l'original el 3 de novembre 2019. [Consulta: 24 d’octubre 2017].
* ↑ «NASA Receives Proposals for Future Solar System Mission [La NASA rep proposicions per una futura missió del Sistema Solar». NASA. Arxivat de l'original el 15 de setembre 2017. [Consulta: 24 d’octubre 2017].
Programes Discovery i New Frontiers :
cursiva indica les missions actives actualment. · $^†$ indica missions fallides abans de proveir dades · $^♢$ indica missions que encara no han sigut llançades. :
# Bouxwiller

«Bouxwiller» té aquests significats:
* Bouxwiller (Alt Rin): municipi francès del departament de l'Alt Rin
* Bouxwiller (Baix Rin): municipi francès del departament del Baix Rin